open-index/open-wikipedia-markdown huggingface dataset:
Velkasuhde

**Velkasuhde** on henkilöiden tai oikeushenkilöiden välinen sidonnaisuus, jossa toinen osapuoli (velkoja) on oikeutettu saamaan toiselta (velalliselta) tietyn suorituksen. Tällaiseen oikeussuhteeseen sisältyy velallisen velvoite eli velka velkojaa kohtaan ja velkojan saamisoikeus velalliseen nähden. Velkoja voi oikeusjärjestyksen nojalla vaatia velalliselta suorituksen täyttämistä. Velkasuhde voi perustua yksipuoliseen sitoumukseen, kaksipuoliseen sopimukseen tai lakiin. Lakiin perustuva velkasuhde syntyy esimerkiksi silloin, kun joku aiheuttaa toiselle vahinkoa. Rahamääräisestä velkasuhteesta annetaan yleensä saamistodistus.

Velkasuhteeseen voi sisältyä vain yksi suoritusvelvoite ja sitä vastaava saaminen tai useita molemminpuolisia velvoitteita. Velkoja voi yleensä irrottautua velkasuhteesta luovuttamalla saamisen kolmannelle osapuolelle, mutta velallinen tarvitsee yleensä velkojan suostumuksen voidakseen siirtää velvoitteensa siirtoon suostuneen henkilön vastattavaksi. Velalliseen kohdistuva oikeudellinen vastuu sisältää myös sen, että täytettyään suorituksen virheellisesti tai jätettyään sen kokonaan täyttämättä hän voi joutua korvaamaan velkojan vahingon, tekemään uuden suorituksen tai taipumaan sopimuksen purkuun.

Yksinkertaisessa velkasuhteessa velallisen velvoitteena on maksaa velaksi saamansa rahamäärä ja mahdollinen korko velkojalle. Velkojalla on vastaava saamisoikeus velallista kohtaan. Usein samaan velkasuhteeseen sisältyy useita suorituksia. Sopimuksessa sama osapuoli voi olla jonkin suorituksen osalta velallinen ja toisen osalta velkoja. Esimerkiksi kauppaan sisältyy kaksi velvoitetta, toisaalta myyjän velvoite luovuttaa kaupan kohde ostajalle ja toisaalta ostajan velvoite maksaa kauppahinta myyjälle.

## Lähteet
Hawthorn Leslie and Company

**R. & W. Hawthorn Leslie and Company, Limited**, jota normaalisti kutsutaan **Hawthorn Leslieksi**, oli laivoja ja höyryvetureita valmistanut yritys.

Yritys muodostettiin 1886 yhdistämällä A. Leslie and Companyn telakka Hebburnissa höyryvetureita valmistavaan R. and W. Hawthornin tehtaisiin St. Petersissä Newcastle upon Tynessä. Yhtiö siirsi 1937 höyryvetureiden valmistuksen Robert Stephenson and Companylle, josta myöhemmin tuli Robert Stephenson and Hawthorns Ltd.

Telakan valmistamista aluksista ehkä kuuluisin on hävittäjä *[[HMS Kelly]]*, joka laskettiin vesille 1938. Aluksen päällikkönä oli lordi Louis Mountbatten. Yhtiön telakka liitettiin 1968 Swan Hunterin ja Vickersin Tynen telakoihin, jolloin muodostui Swan Hunter & Tyne Shipbuilders.

Tämän perustetun yhtiön laivateollisuus kansallistettiin, jolloin se sulautettiin 1977 British Shipbuilders yhtiöön. Yhtiön laivanmoottoreita valmistavat osat liitettiin 1979 George Clark & NEMiin, joka myös kansallistettiin muodostamalla Clark Hawthorn.

Yhtiön päätelakka Hebburnissa suljettiin 1992, jolloin se myytiin Cammell Lairdille. Telakka siirtyi edelleen 2001 A&P Groupille, mutta nykyään siellä ei ole telakkatoimintaa.

Yhtiön pääalaksi vaihtui puhelinteollisuus. Sen osakeomistus siirtyi 1993 Vodafonelle.
Metsäpeukaloiset

**Metsäpeukaloiset** (*Henicorhina*) on peukaloisten heimoon kuuluva varpuslintusuku. Metsäpeukaloisten sukuun kuuluu BirdLifen mukaan 4 lajia. 

## Metsäpeukaloisiin kuuluvia lajeja
* Harmaametsäpeukaloinen (*Henicorhina leucophrys*)
* Munchiquenpeukaloinen (*Henicorhina negreti*)
* Perunpeukaloinen (*Henicorhina leucoptera*)
* Valkometsäpeukaloinen (*Henicorhina leucosticta*)

## Lähteet

## Aiheesta muualla
*ITIS: Henicorhina
Laulupeukaloiset

**Laulupeukaloiset** (*Cyphorhinus*) on peukaloisten heimoon kuuluva varpuslintusuku. Laulupeukaloisten sukuun kuuluu BirdLifen mukaan kolme lajia.

## Laulupeukaloisiin kuuluvia lajeja
* Kastanjapeukaloinen (*Cyphorhinus thoracicus*)
* Kolumbianlaulupeukaloinen (*Cyphorhinus phaeocephalus*)
* Laulupeukaloinen (*Cyphorhinus arada*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Cyphorhinus
Helmipeukaloiset

**Helmipeukaloiset** (*Campylorhynchus*) on peukaloisten heimoon kuuluva varpuslintusuku. Helmipeukaloisten sukuun kuuluu BirdLifen mukaan kolmetoista lajia.

## Helmipeukaloisiin kuuluvia lajeja
* Helmipeukaloinen (*Campylorhynchus jocosus*)
* Isopeukaloinen (*Campylorhynchus chiapensis*)
* Jukataninpeukaloinen (*Campylorhynchus yucatanicus*)
* Kaktuspeukaloinen (*Campylorhynchus brunneicapillus*)
* Kauluspeukaloinen (*Campylorhynchus rufinucha*)
* Köynnöspeukaloinen (*Campylorhynchus zonatus*)
* Mäntypeukaloinen (*Campylorhynchus megalopterus*)
* Piilopeukaloinen (*Campylorhynchus fasciatus*)
* Rastaspeukaloinen (*Campylorhynchus turdinus*)
* Tyrannipeukaloinen (*Campylorhynchus griseus*)
* Täpläpeukaloinen (*Campylorhynchus gularis*)
* Valkopääpeukaloinen (*Campylorhynchus albobrunneus*)
* Viiruselkäpeukaloinen (*Campylorhynchus nuchalis*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Campylorhynchus
Adenosiinimonofosfaatti

**Adenosiinimonofosfaatti** eli **AMP** eli **adenyylihappo** (C10H14N5O7P) on nukleotidi. Se koostuu adenosiininukleosidistä ja siihen liityneestä fosfaattiryhmästä. Adenosiinimonofosfaatilla on tärkeä rooli aineenvaihdunnassa. Se aktivoi useita tärkeitä reaktioita esimerkiksi glykolyysissä, glykogenolyysissä ja rasvahappojen hapettamisessa.

Adenosiinimonofosfaattia syntyy muun muassa ATP-synteesissä. Adenylaattikinaasientsyymi toimii katalyyttinä reaktiossa, jossa kaksi ADP-molekyyliä yhtyvät, jolloin tuotteina muodostuu ATP:tä ja adenosiinimonofosfaattia.
:2 ADP → ATP + AMP

Adenosiinimonofosfaattia syntyy myös ATP:n ja ADP:n hydrolyysissä. Adenosiinimonofosfaatin lisäksi tällöin vapautuu myös pyrofosfaatti- tai fosfaattiryhmä.
:ADP → AMP + P<sub>i</sub>
:ATP → AMP + PP<sub>i</sub>

Adenosiinimonofosfaatti voidaan muuttaa ADP:n kautta ATP:ksi. Ensimmäistä vaihetta katalysoi adenylaattikinaasi ja toista ATP-syntaasi.
: AMP + ATP → 2 ADP 
: ADP + Pi → ATP

AMP-deaminaasi entsyymi muuntaa adenosiinimonofosfaatin inosiinimonofosfaatiksi ja ammoniakiksi. Entsyymin vähäisyys voi aiheuttaa aiheuttaa voimakasta lihaskipua ja pitkään kestävää lihasten heikkoutta lihaskuntoharjoittelun jälkeen. Sairaus on perinnöllinen ja tyypillisin valkoihoisilla.

## Lähteet

## Aiheesta muualla
*Työterveyskirjasto: Adenosiinimonofosfaatti
*Terveysportti, metatesaurus: Adenosiinimonofosfaatti
*DrugBank: Adenosine monophosphate 
*KEGG: AMP 
*ChemBlink: Adenosine 5'-monophosphate
Lahari

**Lahari** on mutavyöry, joka voi syntyä tulivuoren purkautuessa. Vesimassat, jotka voivat olla peräisin rankkasateesta, lumen sulamisesta tai kraatterijärven reunan sortumisesta, huuhtovat rinteeltä mukaansa ensin tuhkaa ja mutavyöryn kasvaessa yhä suurempia kiviä ja lohkareita. Mutavyöry voi olla kymmenien metrien korkuinen ja edetä jopa 70 km:n tuntivauhdilla. Lahari voi kulkeutua jopa kymmenien kilometrien päähän tulivuoresta.

Islannissa olevan Katla-tulivuoren purkaus vuonna 1918 aikaansai jökulhlaupin, jonka tuottama lahari siirsi rantaviivaa 5 km.

## Lähteet

## Aiheesta muualla
HMS Valkyrie

**HMS Valkyrie** (viirinumerot D61, F83, G86 ja F05) oli Britannian kuninkaallisen laivaston Amiraliteetin V-luokan laivueenjohtaja ensimmäisessä maailmansodassa.

## Valmistus

Alus tilattiin heinäkuussa 1916 nimellä *HMS Malcolm* William Denny and Brothersin telakalta, missä köli laskettiin 25. toukokuuta 1916. Alus laskettiin vesille 13. maaliskuuta 1917 ja valmistui 16. kesäkuuta.

## Palvelus
Palvelukseen otettaessa alus liitettiin Harwichiin sijoitettuun 10. hävittäjälaivueeseen laivueenjohtajaksi. Alus oli neljästä R-luokan aluksesta muodostetun viirikön johtajana partiomatkalla Pohjanmerellä, kun se osui miinaan 22. joulukuuta 1917. *[[HMS Sylph]]* hinasi pahoin vaurioituneen aluksen satamaan, mistä se siirrettiin telakalle korjattavaksi.

*Valkyrie* korjattiin siirtokuntoiseksi Harwichissa, minkä jälkeen alus lähti Chathamiin telakalle. Alus palasi palvelukseen heinäkuussa 1918 Harwichiin, josta se pian siirrettiin kevyt risteilijä ''HMS Championin'' johtamaan 13. hävittäjälaivueeseen Rosythiin.

Joulukuussa 1918 alus lähti 13. hävittäjälaivueen sekä seitsemän miinanraivajan kanssa 4. kevyt risteilijälaivueen lippulaivan ''HMS Cardiffin'' (kontra-amiraali Edwyn Alexander-Sinclair) ja neljän muun risteilijän johtamana Itämerelle. Osaston tehtävänä oli tukea Baltian maiden hallituksia taistelussa bolševikkeja vastaan.

Alus myytiin romutettavaksi 1936.

## Lähteet
*
*
*
*

### Viitteet
Krista Tesreau

**Krista Tesreau** (s. 10. tammikuuta 1964 St. Louis, Missouri) on yhdysvaltalainen näyttelijä. 

Tesreau esiintyi Mindy Lewiksen roolissa televisiosarjassa *[[Guiding Light]]* vuosina 1983–1989. Hän on myös pianisti; hän aloitti soittamisen kaksivuotiaana ja menestyi kilpailuissakin. Hän kilpaili lisäksi voimistelijana ja opiskeli tanssia, laulua sekä klarinetinsoittoa. Hänellä on ollut *Guiding Lightin* jälkeenkin eri rooleja televisiossa (mm. *[[Santa Barbara (saippuaooppera)|Santa Barbara]]*, *[[One Life to Live]]*) ja elokuvissa. Hän on myös palannut *Guiding Lightiin* toistuvasti vuosien varrella.

Tesreau oli Daytime Emmy -ehdokkaana vuonna 1987. Hän on ollut Internet Movie Databasen mukaan kahdesti naimisissa; ensin vuosina 1991–1992 Robert Mionen ja sitten vuodesta 2004 Glen Straussin kanssa. Toisesta avioliitosta hänellä mainitaan olevan kaksi lasta: Michael Paul Strauss (s. 2005) ja Julia (s. 2008). Nykyisin Tesreau toimii näyttelijänä ja juontajana. 

## Lähteet

 

## Aiheesta muualla
* Näyttelijän kotisivut 
*
Samma på svenska

__NOTOC__
**Samma på svenska** on rap-artisti Redraman 9. joulukuuta 2009 julkaistu EP. Kuten EP:n nimikin kertoo, Redrama räppää EP:llä ruotsiksi, eikä englanniksi, kuten aikaisemmilla julkaisuillaan. Albumilta on julkaistu yksi single "Du".

## Kappaleet
# 
# 
# 
#  (mukana Timo Pieni Huijaus)

## Biitit
* Camoflage & Red: 1
* Redrama: 2, 3, 4

## Lähteet
Scotts Shipbuilding and Engineering Company

**Scotts Shipbuilding and Engineering Company** tai lyhyesti **Scotts** oli brittiläinen laivanrakennusyhtiö, jonka telakka sijaitsi Greenockissa, Skotlannissa Clyde-joen varrella.

John Scottia, joka loi Greenockin laivanrakennusteollisuuden, katsotaan yhtiön perustajaksi. Scott-suku valtasi 1790 Greenockin alueen haltuunsa ja C G Scott aloitti 1850 Cartsdyken telakalla työt nimellä Scott & Company.

John Scott (II) ja Robert Scott hankkivat 1883 viereisen R Steele & Companyn telakan perustaakseen Cartsburnin telakan. John Swire & Company oli 1900 yhtiön suurin osakkeenomistaja ja Henry Scott oli Swire Scott yhtiön johtajana. Hän myös suunnitteli ja valvoi Swiren Taikoon telakan toimintaa Hongkongissa. Scottin perhe omisti neljänneksen Swirestä, kunnes he ottivat yhtiön haltuunsa 1904.

Scott valtasi 1925 Ross & Marshall's Cartdyke Mid telakan. He vaihtoivat 1934 Cartsdyke East telakan Cartsdyke Mid telakkaan Greenock Dockyard Limitedin kanssa. Yhtiön valtasi kesäkuussa 1965 Scott's & Sons (Bowling) Ltd ja se yhdistyi joulukuussa Greenockin telakkayhtiöön. Yhtiön telakat Cartsburn ja Cartsdyke sulautuivat 1966 yhteen. Yhtiö liittoutui 1970 Lithgowsin kanssa, jolloin syntyi Scott Lithgows Ltd. Uusi yhtiö sulautui 1977 British Shipbuilders konserniin.

Cartsdyken telakka suljettiin 1979 ja Cartsburn 1984. Scott Lithgow telakoineen myytiin 1984 Trafalgar Houselle. Tämän jälkeen yhtiön laivanrakennus päättyi.  


Tiedosto:Launch of HMS Matabele (F26) at Scotts Shipbuilding and Engineering Company on 6 October 1937.jpg|HMS Matabelen vesillelasku vuoden 1937 lokakuussa.
Tiedosto:Sugar Warehouse.jpg|Näkymä entiselle Scotts-telakalle Greenockissa, taustalla Hammerhead-nosturi kohoaa telakoiden yllä.
Tiedosto:Seasonal view north west over Greenock.jpg|Näkymä luoteeseen Greenockin yli.
Emulsiomaali

**Emulsiomaali** on maali, jossa vesi ja öljy on yhdistetty emulgointiaineen avulla. Esimerkiksi lateksimaalit ovat emulsiomaaleja.

## Lähteet
* 

## Aiheesta muualla
*
Moision koulu (Salo)

**Moision koulu** on Salon Moisiossa sijaitseva yläaste. Koulussa toimii musiikkiluokka sekä tietotekniikkaan ja viestintään painottuva medialuokka. Lukuvuonna 2010–2011 koulussa opiskeli 451 oppilasta, ja opettajia oli yhteensä 41.

Osa koulurakennuksesta tuhoutui elokuussa 2001 tapahtuneessa palossa. Toukokuussa 2010 huoltotilassa syttynyt tulipalo aiheutti teknisen työn ja tekstiilityön luokkiin savuvaurioita.

## Lähteet

## Aiheesta muualla
* Moision koulun kotisivut
ProAgria

**ProAgria** on suomalainen valtakunnallinen maatalousalan neuvonta- ja kehittämisjärjestö. ProAgria tarjoaa palveluja maatalous- ja maaseutuyrittäjille ympäri Suomen sekä tekee yhteistyötä elintarvikeketjun eri toimijoiden kanssa.

ProAgrian toimialoja ovat maito ja nurmi (lypsykarjatilojen kehittäminen), kasvi (kasvintuotannon kehittäminen), liha (sika-, lihanauta-, lammas- ja vuohitilojen tuotannon kehittäminen), hevoset (hevostilojen kehittäminen), matkailu ja ruoka, elintarvikkeet, urakointi, hyvinvointi, kalat ja kalavesialueet, luomutuotanto ja muu yritystoiminta.

ProAgriaan kuuluvat alueelliset ProAgria-keskukset sekä Keskusten Liitto. ProAgria muodostaa yhdessä nautakarjanjalostukseen ja keinosiemennykseen erikoistuneen Faban, ruotsinkielinen ProAgria Svenska Lantbrukssällskapens Förbundin sekä Valio Oy Alkutuotannon kanssa ProMaatalous-yhteistyöryhmän.

ProAgria julkaisee maatalousalan lehtiä Käytännön Maamies ja KMVET yhdessä Agrologien liiton kanssa.

ProAgrian historia alkaa vuodesta 1797, kun Suomen Talousseura perustettiin Suomen maatalouden, elinkeinojen ja kaupan vahvistamiseksi. 

**ProAgria Kiinteistönvälitys Oy LKV**

Suomenkieliset ProAgria-keskukset sekä ProAgria ÖSL omistavat maaseutukiinteistöjen välitykseen keskittyvän ProAgria Kiinteistönvälitys Oy LKV:n.

**ProAgria Tapahtumat Oy**

Kaikkien ProAgria-keskusten omistama ProAgria Tapahtumat Oy vastaa KoneAgria- ja Farmari-näyttelyiden järjestämisestä. 
## Lähteet

## Aiheesta muualla
* ProAgrian verkkosivut
Varikkopukki

**Varikkopukki** on laite, joka on pääasiassa tarkoitettu moottoripyörän tai mopon nostamiseen. Sitä käytetään yleensä huollossa tai säilytyksessä.

Niitä valmistetaan raudasta tai alumiinista, joita keveytensä ansiosta käytetään usein kisoissa.
Varikkopukkeja on eri pyörämalleille, sekä etu/takapyörille tai keskirungon kohdalle tulevia malleja. Joissain malleissa on nostoa varten vipu, aivan kuten tunkeissa. Niiden hinnat vaihtelevat 20-400 euron välillä. Varikkopukkeja myydään moottoriurheiluliikkeissä ja kaksipyöräisten nettikaupoissa.
Boris Afanasjev

**Boris Ivanovitš Afanasjev** (, 1913–1983) oli neuvostoliittolainen jalkapalloilija ja jääkiekkoilija. Hän sai ansioituneen urheilumestarin (заслуженный мастер спорта, zaslužennyi master sporta) kunnianimen vuonna 1948 ja ansioituneen valmentajan (заслуженный тренер, zaslužennyi trener) kunnianimen vuonna 1968.

Jalkapalloa Afanasjev pelasi keskikenttäpelaajana. Hän edusti urallaan TsDKA Moskovaa (1929–1932, 1944–1948), Dukatia (1933), Dinamo Bolševoa (1934–1937) ja Dynamo Kiovaa (1938–1941). Hän pelasi Neuvostoliiton mestaruussarjassa 93 ottelua ja teki kolme maalia. Hän voitti Neuvostoliiton-mestaruuden vuosina 1946–1948 ja Neuvostoliiton cupin vuonna 1945.

Jääkiekossa Afanasjev oli maalivahti ja voitti Neuvostoliiton-mestaruuden vuosina 1948–1950 edustaessaan TsDKA Moskovaa. Neuvostoliiton mestaruussarjassa hän pelasi yhteensä 78 ottelua. Vuodesta 1953 lähtien hän toimi jääkiekkovalmentajana ja valmensi muun muassa Spartak Moskovaa vuosina 1963–1964.

## Saavutuksia ja palkintoja
### Jääkiekko
* Neuvostoliiton jääkiekon kunniagalleriassa

## Lähteet
Aira

**Aira** on suomalainen naisen etunimi. Aira otettiin nimipäiväkalenteriin joulukuun 4. päivälle vuonna 1929, mutta se esiintyi Kansanvalistusseuran kalenterissa jo 1908. Aira on Airin rinnakkaisnimi.

Digi- ja väestötietoviraston tietojen mukaan nimi on annettu Suomessa marraskuun 2025 loppuun mennessä 8&nbsp;385 naiselle ja alle viidelle miehelle.

## Tunnettuja Aira-nimisiä
* Aira Hellaakoski (1898–1991), kuvataiteilija
* Aira Kauhanen (1901–1989), näyttelijä
* Aira Kemiläinen (1919–2006), historian professori
* Aira Kokki (1910–1982), kirjailija
* Aira-Anneli Mäkinen (s. 1946), laulaja
* Aira Niemi-Pynttäri (1924–2011), taidemaalari
* Aira Ruishalme (1918–1987), toimittaja ja televisiosarjojen käsikirjoittaja
* Aira Samulin (1927–2023), tanssinopettaja ja yrittäjä
* Aira Savisaari (s. 1955), kirjailija
* Aira Sinervo, *Aira Brink*, *Aira Kolula* (1914–1968), kirjailija, runoilija, sanoittaja, suomentaja ja Sirola-opiston johtaja
* Aira Suomela (1935–2022), posliinimaalaustaiteilija
* Aira Vuoristo (1937–2015), kirjailija ja lastenlääkäri

## Lähteet
Voittamaton (kappale)

”**Voittamaton**” on rap-yhtye Fintelligensin kappale sen ensimmäiseltä albumilta *[[Renesanssi]]*. Kappale julkaistiin yhtyeen ensimmäisenä levy-yhtiön kustantamana singlenä levynjulkaisun edellä lokakuussa 1999. Se on myynyt kultasingleen oikeuttavan määrän.

Kappale sisältää samplen Jackson 5:n kappaleesta ”I Wanna Be Where You Are”.

## Kappaleet
# Voittamaton (Original)
# Voittamaton (Instrumental)
# Voittamaton (Acapella)
Pakko saada sut

"**Pakko saada sut**" on rap-yhtye Kapasiteettiyksikön Itsenäisyyspäivä -albumilta 12. lokakuuta 2003 julkaistu single. Kappaleesta kuvattiin myös musiikkivideo. Single pysyi singlelistan kymmenen kärjessä kahdeksan viikkoa.

"Pakko saada sut" on Rähinä Records -levy-yhtiön ensimmäinen julkaisu.

## Kappaleet
# Pakko saada sut
# Pakko saada sut (instrumental)
Airi

**Airi** on suomalainen naisen etunimi. Airin nimipäivä on 4. joulukuuta. Se otettiin rinnakkaisnimensä Airan kanssa nimipäiväkalenteriin vuonna 1929, mutta molemmat olivat esiintyneet Kansanvalistusseuran kalenterissa jo 1908.

Kustaa Vilkunan mukaan varhaisin nimen kantaja oli luultavasti Pirkkalan kappalaisen Wiktor Salmisen vuonna 1888 syntynyt esikoistytär. Hänen nimensä juontui sanasta *[[airut]]*. Kolme vuotta myöhemmin kouluneuvos Walter Forsius nimesi tyttärensä Airiksi, mutta piti nimeä lappalaisperäisenä: hän tunsi Lapista paikannimen Airiselkä. Suomessa on muitakin *airi*-alkuisia paikannimiä (kuten Airismaa ja Airisto) sekä muutamia sukunimiä, jotka ovat auttaneet etunimen vakiintumisessa.

Suomessa on Digi- ja väestötietoviraston tietojen mukaan ollut vuoden 2019 loppuun mennessä 10&nbsp;834 Airi-nimistä naista, joista suurin osa on syntynyt vuosien 1920 ja 1960 välisenä aikana..

## Tunnettuja Airi-nimisiä

* Airi Bäck, o.s. *Mikkelä* (s. 1993), suomalainen sulkapalloilija
* Airi Honkaniemi (1936–2009), suomalainen näyttelijä
* Airi Koskimies (1903–1985), suomalainen voimistelunopettaja ja näytelmäkirjailija
* Airi Pihlajamaa (s. 1934), näyttelijä
* Airi Suzuki (s. 1994), japanilainen laulaja ja näyttelijä
* Airi Säilä (1907–1991), suomalainen tanssija ja koreografi
* Airi Tokola (s. 1957), suomalainen oopperalaulaja ja kirkkomuusikko
* Airi Tuominen (1937–2019), suomalainen lastenkirjailija
* Airi Veijola (1913–1974), kirjailijanimi *Tuulikki Raja*, suomalainen ekonomi ja kirjailija
* Airi Viertokangas (1908–1960), suomalainen arkkitehti

## Lähteet
Toronton kaupungintalo

**Toronton kaupungintalo** on yksi Toronton tunnetuista nähtävyyksistä. Rakennuksen on suunnitellut suomalainen arkkitehti Viljo Revell yhdessä Heikki Castrénin, Bengt Lundstenin ja Seppo Valjuksen kanssa. Rakennus valmistui neljän vuoden rakennustöiden jälkeen 13. syyskuuta 1965 ja korvasi aiemman, vuonna 1899 valmistuneen kaupungintalon. Nykyrakennusta pidetään yhä ulkoasultaan nykyaikaisena.

Toronton kaupungintalo rakentuu neljästä pääelementistä, jotka ovat kaksi toimistotornia, valtuustosali, kansalaisaukio ja podium. Valtuustosali sijaitsee kahden puolikuunmuotoisen toimistotornin välissä. Kansalaisaukio jäädytetään talvisin luistinradaksi ja sen alla on pysäköintitilaa noin 2&nbsp;400 ajoneuvolle. Aukiolla on Henry Mooren 15 metriä korkea veistos *The Archer* (Jousimies).

## Populaarikulttuurissa
Toronton kaupungintalo on nähty useissa elokuvissa, kuten *[[The Tuxedo]]* (2002), *[[Resident Evil: Apocalypse]]* (2004) ja *[[The Sentinel – salaliitto]]* (2006).

## Lähteet

## Aiheesta muualla

* Didrichsenin Taidemuseo: Toronton kaupungintalo
Kellareiden kasvatit

**Kellareiden kasvatit** on rap-yhtye Fintelligensin toinen single yhtyeen ensimmäiseltä *[[Renesanssi]]*-albumilta. Single julkaistiin vuonna 2000.

## Kappaleet

# Kellareiden kasvatit
# Maanalainen armeija
# Maanalainen armeija (Instrumental)

## Listasijoitus

## Lähteet
Tomas Danilevičius

**Tomas Danilevičius** (s. 18. heinäkuuta 1978 Klaipėda, Liettua) on liettualainen jalkapalloilija, pelipaikaltaan hyökkääjä. Hän edustaa Serie A:ssa pelaavaa Livornoa.

Danilevičius aloitti uransa liettualaisessa Atlantas -seurassa. Tämän jälkeen hän siirtyi belgialaiseen Club Bruggeen. Hän pelasi vuosina 1998–2000 venäläisessä Dynamo Moskovassa, ja sveitsiläisessä Lausannessa.

Vuonna 2000 Danilevičius siirtyi Englannin Valioliigan Arsenaliin. Arsenalin valmentaja Arsène Wenger kiinnostui hänestä koeajalla, kun Danilevičius teki maalin Barcelonaa vastaan harjoitusottelussa. Hän pelasi debyyttinsä Valioliigassa 2–2-tasapelissä Sunderlandia vastaan, kun hän pääsi vaihdosta kentälle.

Lopulta hänet lainattiin Dunfermline Athleticiin, jonka jälkeen hän siirtyi heinäkuussa 2001 Italiaan rakentamaan uraansa. Kaudella 2002–2003 Danilevičius aloitti uransa Italiassa Serie B:ssä, jossa hän teki 22 ottelussa yhden maalin. Seuraavalla kaudella hän paranti tekemällä neljä maalia ja tämän lisäksi joukkue nousi Serie A:han kaudeksi 2004–2005. Kauden 2005–2006 hän vietti Serie B:ssä lainassa Avellinolla.

Kaudeksi 2006–2007 Danilevičius palasi Serie A:han Livornoon, jossa hän pelasi vain 13 ottelua. Seuraavaksi kaudeksi hän siirtyi Serie B:ssä pelaavaan Bolognaan, jonka jälkeen hän palasi taas Livornoon.

Danilevičius toimii Liettuan jalkapallomaajoukkueen kapteenina ja häntä voidaan pitää yleisesti maansa parhaana jalkapalloilijana. Hänet valittiin Liettuan vuoden jalkapalloilijaksi vuosina 2006 ja 2007 ja on maajoukkueen paras maalintekijä 19 maalillaan.

## Lähteet
Stockholm–Helsinki

**Stockholm–Helsinki** on rap-yhtye Fintelligensin kolmas single yhtyeen ensimmäiseltä *[[Renesanssi]]*-albumilta. Single julkaistiin vuonna 2000 ja se sijoittui Suomen singlelistan ensimmäiseksi ja on myynyt kultasingleen oikeuttavan määrän. Kappaleen tuotti Trilogia-yhtyeen Wretch. Kappaleella vierailivat ruotsalaiset räppärit Petter ja Pee Wee.

## Kappaleet

# Stockholm–Helsinki (originaali) 		
# Stockholm–Helsinki (instrumentaali) 		
# Stockholm–Helsinki (a cappella)

## Lähteet
Herculano Alvarenga

**Herculano Marcos Ferraz de Alvarenga** (s. 7. marraskuuta 1947 Taubaté, Brasilia) on brasilialainen lääkäri ja paleontologi, joka on tutkinut sukupuuttoon kuolleiden lintujen fossiileja.

Alvarenga opiskeli lääketiedettä Faculdade de Medicina de Taubatéssa. Hän erikoistui ortopediaan ja traumatologiaan. Myöhemmin hän kiinnostui lintufossiileista ja opiskeli eläintiedettä São Paulon yliopistossa. Hän oli ensimmäinen brasilialainen tutkija, joka perehtyi Brasilian lintufossiileihin. Myöhemmin hän perusti Taubatén luonnonhistoriallisen museon, jossa on esillä noin 1&nbsp;600&nbsp;fossiilinäytetta.

Vuonna 2004 Alvarenga ja taiteilija Eduardo Brettas julkaisivat kirjan Amerikan tukaaneista, *Toucans of the America*.

## Lähteet
Timo Jaatinen

**Timo Jaatinen** (s. 1968) on suomalainen virkamies, joka on työskennellyt vuodesta 2023 työ- ja elinkeinoministeriön kansliapäällikkönä. Aiemmin hän toimi ympäristöministeri Kai Mykkäsen ja työministeri Arto Satosen valtiosihteerinä Orpon hallituksessa vuonna 2023. Jaatinen oli vuosina 2010–2022 Metsäteollisuus ry:n toimitusjohtaja. 

Puoluetaustaltaan Jaatinen on kokoomuslainen.

## Ura
Jaatinen valmistui valtiotieteiden maisteriksi Helsingin yliopistosta vuonna 1995. Hän työskenteli kokoomuksen eduskuntaryhmän eduskuntasihteerinä vuosina 1995–1996 ja Helsingin kokoomuksen toiminnanjohtajana vuosina 1996–2001.

Vuonna 2001 Jaatinen työskenteli ulkomaankauppaministeri Kimmo Sasin erityisavustajana ulkoministeriössä ja kauppa- ja teollisuusministeriössä sekä vuosina 2001-2003 Sasin erityisavustajana liikenne- ja viestintäministeriössä. Jaatinen oli vuosina 2003–2005 uudestaan Helsingin kokoomuksen toiminnanjohtajana.

Jaatinen työskenteli vuosina 2005–2009 Panimo- ja virvoitusjuomateollisuusliiton toimitusjohtajana sekä Elintarviketeollisuusliiton johtajana. Vuosina 2009–2010 hän työskenteli Suomen satamat ry:n toimitusjohtajana. Metsäteollisuus ry:n toimitusjohtajana hän aloitti vuonna 2010 ja työskenteli tehtävässä aina vuoteen 2022 asti, jolloin hän irtisanoutui.

Jaatinen työskenteli alkuvuodesta 2023 neuvonantajana kokoomuksen puoluetoimistolla, kunnes aloitti kesäkuussa 2023 Orpon hallituksessa työministeri Arto Satosen ja ympäristöministeri Kai Mykkäsen valtiosihteerinä. Hän työskenteli tehtävässä lokakuuhun 2023 asti, jolloin hänet nimettiin työ- ja elinkeinoministeriön kansliapäälliköksi.

## Lähteet
Charles Collingwood

**Charles Cummings Collingwood** (4. heinäkuuta 1917 Three Rivers, Michigan &ndash; 3. lokakuuta 1985) oli yhdysvaltalainen radio- ja televisiotoimittaja.

Collingwood valmistui Cornellin yliopistosta vuonna 1939 pääaineenaan filosofia. Vuonna 1940 hän aloitti toimittajana United Press Internationalilla Lontoossa. Vuotta myöhemmin Edward R. Murrow rekrytoi hänet CBS:n uutistoimitukseen. Sodan aikana hän raportoi muun muassa liittoutuneiden maihinnoususta Pohjois-Afrikkaan ja sai Peabody-palkinnon François Darlanin murhan uutisoinnista. Hän oli myös yksi 16:sta toimittajasta, jotka olivat läsnä Saksan antautuessa. Vuonna 1946 Collingwoodista tuli CBS:n kirjeenvaihtaja Yhdistyneissä kansakunnissa ja 1949&ndash;1952 hän oli kirjeenvaihtajana Valkoisessa talossa. Vuonna 1952 Collingwoodista tuli W. Averell Harrimanin erikoisavustaja, kunnes hän 1954 palasi toimittajaksi. Vuonna 1964 hänet nimettiin CBS:n pääulkomaankirjeenvaihtajaksi, jota tehtävää hän hoiti vuoteen 1975 saakka. Vuonna 1968 hänestä tuli ensimmäinen yhdysvaltalainen toimittaja, joka pääsi Pohjois-Vietnamiin. Vuosina 1975&ndash;1980 Collingwood toimi New Yorkissa, josta käsin hän teki CBS:lle erikoisuutisraportteja televisioon, tehden samalla myös työtä radiossa. Eläkkeelle Collingwood jäi vuonna 1982. Hän kuoli syöpään vuonna 1985.

## Lähteet
Mäntysuopa

**Mäntysuopa** on lähinnä Suomessa käytetty emäksinen pesuneste. Suopaa valmistetaan mäntyöljystä, jota syntyy sellunkeiton sivutuotteena. Mäntysuopaa käytetään esimerkiksi mattojen pesuun ja huovuttamiseen. Mäntysuopaliuosta voi laimennettuna käyttää myös puutarhassa tuhoeläinten kuten kirvojen sekä perhos- ja pistiäistoukkien torjuntaan. Tukes on poistanut mäntysuovan sallittujen torjunta-aineiden luettelosta vuonna 2010, koska sen käyttöä kasvinsuojelussa ei ole tutkittu riittävästi.

Mäntysuopaa myydään sekä paloina että pesuliuoksena.
## Historia
Mäntysuovan keksi kemisti-insinööri Alfons Hellströmin johtama tutkijaryhmä Enso-Gutzeitin tehtaalla Kotkassa 1913. Ensimmäinen mäntysuopatehdas perustettiin samaan kaupunkiin 1920. Aluksi mäntysuopaa myytiin vain palasaippuana, mutta liuoksen tulo markkinoille kasvatti sen suosiota. Suovan myynti oli korkeimmillaan sotavuosien jälkeen noin neljä miljoonaa kiloa vuodessa. Nykyään myynti on reilut 1,5 miljoonaa kiloa vuodessa.

## Lähteet
Alphabeat

**Alphabeat** on tanskalainen poppia soittava yhtye. Heidän singlensä ”Fascination” oli suuri hitti Tanskassa kesällä 2007 ja myöhemmin Britanniassa vuonna 2008. Heidän toinen singlensä oli ”10,000 Nights of Thunder”.
Alphabeatin debyyttialbumi sijoittui toiseksi Tanskan albumilistalla samoin kuin Britanniassakin.

## Historiaa

### 2006-2008 This is Alphabeat
Yhtye koostui kuudesta henkilöstä, Anders SG, Stine Bramsen, Anders B., Rasmus Nagel, Anders Reinholdt ja Troels Hansen.
Aluksi yhtyeen nimi oli Sodastar, mutta nimi piti muuttaa välttääkseen sekaannusta saksalaiseen Sodastariin.
Yhtyeen menestys kotimaassa herätti kiinnostusta suurissa levy-yhtiöissä ulkomailla. Lopulta Alphabeat solmi levytyssopimuksen EMI:n Charisma Recordsin kanssa.

Ison-Britannian debyyttisingle oli ”Fantastic 6” ja se julkaistiin 26. marraskuuta vuonna 2007.

### 2009- The Spell
6. maaliskuuta vuonna 2009 ilmoitettiin, että Alphabeat on tehnyt sopimuksen levy-yhtiö Polydorin kanssa.
Myöhemmin elokuussa Pop Justice esitti heidän uusimman singlensä ”The Spell”, joka tulisi myyntiin lokakuussa ja heidän toinen albuminsa *[[The Spell]]* tulisi myyntiin myöhemmin.
Albumi tuli myyntiin Tanskassa 26. marraskuuta 2009, mutta Iso-Britannia joutuu odottamaan ensi vuoteen, jossa albumi julkaistaan 15. helmikuuta 2010.

## Kiertueet
Alphabeatia pyydettiin Spice Girlsin lämppäriksi, mutta he kieltäytyivät sanomalla: ”Olisi ollut liian outoa soittaa isolle yleisölle jotka eivät olleet tutustuneet bändin musiikkiin”.

Alphabeat vahvisti olevansa Lady Gagan lämppäri Britannian keikoilla helmikuusta maaliskuuhun vuonna 2010.

## Diskografia
### Studioalbumit
* 
* 
* 
*
Pressure

**Pressure** on yhdysvaltalaisen rock-yhtye Paramoren debyyttialbumin *[[All We Know Is Falling]]* debyyttisingle vuodelta 2005.

## Musiikkivideo
Musiikkivideo kertoo paineesta, joka teini-ikäisellä yleensä on. Videossa esiintyy poika ja tyttö (jotka myös seurustelevat keskenään) samaan aikaan kun videossa näytetään bändin soittoa hylätyssä varastohuoneessa. Videossa esiintyy myös vähäväliä painemittari. Sekä tyttö että poika vihaavat työtään. Poika työskentelee ravintolassa, jossa hän saa jatkuvaa huutoa niskoilleen ja huonoa käytöstä. Tyttö taas työskentelee mallina, ja häntä kielletään tekemästä asioita joista hän itse pitää (esimerkiksi valita omat vähemmän paljastavat vaatteensa, syödä suklaata). Pian poika eroaa työstään ja menee tapaamaan tyttöystäväänsä, joka on valmistautumassa valokuvauksiin. Poika painaa palohälytintä, jolloin pienistä putkista alkaa valua vettä. Painemittari nousee punaisen alueen rajalle. Sade kastaa bändin ja tytön ympärillä työskentelevät meikkaajat ja muut työntekijät. Työntekijät juoksevat pois rakennuksest paitsi tyttö, joka näyttää nauttivan sateesta. Video loppuu kun tyttö ja poika lähtevät yhdessä pois rakennuksesta ja painemittari laskeutuu nollaan.

## Listasijoitukset
Single ei menestynyt Yhdysvaltojen *[[Billboard Hot 100]]* listalla, mutta menestyi *Billboard Hot Digital Songs* vuonna 2007. Single julkaistiin myös Filippiineillä, missä se sijoittui sijalle 107. Single oli mukana myös The Sims 2 - pelissä
Lê Trọng Trải

**Lê Trọng Trải** (s. 1955) on vietnamilainen lintutieteilijä ja suojeluohjelmien suunnittelija.

Trải on työskennellyt yli 20 vuotta Vietnamin maatalous- ja maaseutuministeriön alaisessa Metsien inventointi- ja  suunnitteluinstituutissa (Forest Inventory and Planning Institute (FIPI)). Hän suunnittelee ja toteuttaa luontokohteiden suojeluohjelmia, muun muassa Euroopan unionin rahoittamia projekteja "Expanding the Protected Areas Network in Vietnam for the 21st Century" ja "The Conservation of Biodiversity in the Annamese Lowlands and the Da Lat Plateau, Vietnam". Trải liittyi BirdLife Internationalin toimintaan vuonna 2002 ja on ollut aktiivinen siitä lähtien.

## Lähteet
*BirdLife International in Indochina
Kilwa

**Kilwa** on entinen valtio Afrikan itärannikolla. Valtio syntyi Kilwa Kisiwanin kaupungin ympärille 900-luvun lopulla. Kilwasta kehittyi Itä-Afrikan kaupan keskus ja 1100-luvulla se sai haltuunsa merkittävän osa Itä-Afrikan rannikosta. Kilwa kävi kauppaa Zimbabwen, arabien, intialaisten ja kiinalaisten kanssa. Valtio hajosi valtataisteluihin ja lopulta Portugali valloitti sen vuonna 1506.

## Lähteet
Dragon Age: Origins

**Dragon Age: Origins** (myös yleisesti **Dragon Age**) on BioWaren kehittämä ja Electronic Artsin julkaisema roolipeli. Peli on julkaistu vuonna  Mac OS X:lle, PlayStation 3:lle, Windowsille ja Xbox 360:lle.

Peli kuuluu *[[Dragon Age (pelisarja)|Dragon Age]]* -sarjaan ja on sen ensimmäinen osa.

Peliä on kuvattu *[[Baldur's Gate]]n* henkiseksi seuraajaksi. Dragon Age ei kuitenkaan perustu Dungeons & Dragonsin Forgotten Realms -maailmaan, kuten Baldur's Gate -pelit.

## Pelaaminen
Pelin alussa pelaaja luo pelihahmon, joka on pelin päähenkilö. Hahmolle valitaan sukupuoli, ulkonäkö ja rotu, joita on kolme erilaista: Human, Elf sekä Dwarf. Tämän lisäksi valitaan pohjaluokka, joita on yhteensä kolme: Rogue, Warrior ja Mage. Myöhemmin pelihahmo voi erikoistua eri alaluokkiin, kuten Berserker tai Templar, jotka ovat Warrior-pohjaluokan alaluokkia. Magella puolestaan ovat esimerkiksi alaluokat Shapeshifter ja Blood Mage. Roguelta löytyvät muun muassa alaluokat Bard ja Assassin.

Pelissä on kullekin rodulle sekä osalle rodun alaluokista oma alkuperätarina. Esimerkiksi kääpiöaatelinen aloittaa tarinansa eräässä kääpiöiden kaupungissa kuninkaallisessa perheessä, kun taas aatelittoman kääpiön kohtalona on aloittaa tarinansa kaupungin kaduilta. ”Alkuperätarinat” määrittävät pelaajan hahmolle taustan sekä johdattavat pelaajan pelin maailmaan ennen pelin päätapahtumia. Aloituksia on yhteensä kuusi erilaista.

Alkutarinan päätyttyä hahmo liittyy legendaarisiin Grey Wardeneihin, joiden tehtävänä on tuhota maailmaa uhkaava Darkspawn-armeija sekä niitä johtava Arkkidemoni. Pelissä on valtava määrä erilaisia moraalisia valintoja ja muita päätöksiä. Pelin loppu määräytyy pelaajan tarinan aikana tekemien valintojen perusteella.

Pelissä ei ole hyvän ja pahan karmaa, mutta pelaaja vaikuttaa moraalisilla valinnoillaan pelin kulkuun. Pelaaja pelastaa maailman riippumatta siitä, päättääkö hän olla hyvä vai paha, mutta esimerkiksi pelaajan päätöksien perusteella valitaan erään kansan kuningas. Nämä päätökset vaikuttavat myös päähahmoa seuraaviin henkilöihin jopa siinä määrin, että he saattavat hyökätä pelaajan kimppuun tai lähteä omille teilleen, jos he ovat vahvasti päähahmon toimia vastaan.

### Hahmot
Pelin pelattavat hahmot ovat pelaajan luoman pääsankarin lisäksi esimerkiksi Alistair, Morrigan ja Leliana. Päähahmon joukkoon voi liittyä pelin aikana yhteensä 8 hahmoa, mutta päähahmon lisäksi aktiivisena hahmona tehtävissä ja taistelukentällä voi olla vain kolme pelihahmoa.

## Ladattava sisältö
* *The Stone Prisoner*
* *Warden's Keep*
* *Return to Ostagar*
* *The Darkspawn Chronicles*
* *Leliana's Song*
* *The Golems of Amgarrak*
* *Witch Hunt*

## Vastaanotto
Peli on saanut IGN:n arvostelussa arvosanaksi 8.7/10.

## Lähteet

## Aiheesta muualla
* 
* ''Dragon Age: Originsin'' viralliset sivut
* ''Dragon Age: Origins'' arvostelu Peliplaneetan nettisivuilla
Juan Manuel Vargas

**Juan Manuel Vargas** (s. 5. lokakuuta 1983 Lima, Peru) on perulainen jalkapalloilija. Hän edustaa Espanjan Primera Divisiónissa pelaavaa Real Betisiä.

Hän on pelipaikaltaan vasen laitapuolustaja, mutta kykenee pelaamaan myös vasempana laittalinkkinä hyökkäävämmässä roolissa. Hän on pelannut kummallakin paikalla seura- ja maajoukkueessa. Hänet tunnetaan muun muassa hyvänä vapaapotkujen antajana, varsinkin keskityksistään. Alberto Gilardino on sanonut Vargasin olevan paras keskittäjä kenen kanssa hän on pelannut.

## Ura
Vargas aloitti uransa kuuluisasta perulaisesta Universitario de Deportesista. Edustusjoukkueeseen hän nousi vuonna 2002, jossa hän pelasi seuraavat kaksi vuotta. Vuonna 2005 hän siirtyi argentiinalaiseen Colóniin, jossa hän nousi myös nopeasti joukkueen avauskokoonpanoon.

Elokuussa 2006 hän siirtyi nelivuotisella sopimuksella Cataniaan. Ensimmäisen maalinsa Cataniassa hän teki 31. lokakuuta 2007 Sienaa vastaan, hän tasoitti ottelun 88. peliminuutilla 1–1. Ottelu päättyi tasapeliin, joka samalla kasvatti Catanian tappiottaman putken 7 ottelun mittaiseksi. Kahden kauden aikana sisilialaisryhmässä, hän oli joukkueensa parhaimpia pelaajia ja pelasi lähes aina avauskokoonpanossa. Joukkue onnistui säilyttämään pääsarjapaikkansa molempien kausien aikana. Kiinnostus Vargasia kohtaan kasvoi huomattavasti ja moni eurooppalaissuurseura oli hänen kintereillään.

Huhut kertoivat Vargasin hyväksyneen sopimuksen Real Madridin kanssa 17. toukokuuta 2008, mutta 5. heinäkuuta 2008 hän siirtyikin Fiorentinaan 12 miljoonan euron siirtosummalla. Alku ei kuitenkaan ollut firenzeläisryhmässä mairitteleva ja häntä kritisointiin vahvasti. Kauden edetessä Vargas nosti tasoaan ja lopulta hänen todellinen potentiaalinsa huomattiin.

24. marraskuuta 2009 Vargas onnistui tekemään rangaistuspotkusta maalin Mestarien liigan ottelussa Lyonia vastaan. Fiorentina voitti ottelun 1–0 ja varmisti näin paikkansa neljännesvälieriin ensimmäistä kertaa 10 vuoteen.

Kaudeksi 2012–2013 Vargas siirtyi lainasopimuksella Genoaan.

12. elokuuta 2015 Vargas siirtyi espanjalaisseura Real Betisiin kaksivuotisella sopimuksella, kun hänen sopimuksensa Fiorentinan kanssa päättyi.

## Lähteet

## Aiheesta muualla
* Juan Vargasin esittely Fiorentinan virallisella kotisivustolla
* Juan Vargasin maajoukkuetilastot FIFA:n sivustolla
Markus Joenmäki

**Markus Joenmäki** (s. 11. helmikuuta 1988 Hämeenlinna) on uransa lopettanut suomalainen jalkapalloilija. Hän oli pelipaikaltaan keskuspuolustaja.

Joenmäki siirtyi Valkeakosken Hakaan kaudeksi 2009 kaksivuotisella sopimuksella. Ensimmäisellä pääsarjakaudellaan hän pelasi viisitoista ottelua. Lisäksi hän on ollut mukana alle 21-vuotiaiden maajoukkueen ringissä.

Joenmäki oli esillä julkisuudessa myös seurusteltuaan syksyllä 2009 missi–juontaja Maisa Torpan kanssa.

## Lähteet
Sofala (kaupunki)

**Sofala** on pikkukaupunki Mosambikissä, Sofalan maakunnassa noin 30 kilometriä Beiran eteläpuolella. Arabit pitivät sitä tärkeänä kauppapaikkana 1200-luvulta alkaen, ja se oli osan aikaa osa Kilwan sultanaattia. Portugalilaiset rakennuttivat sinne linnoituksen 1500-luvun lopulla. Kaupungissa oli parhaimmillaan 10&nbsp;000 asukasta. 1100-luvun arabimaantieteilijä al-Idrisi kuvailee teoksessaan ''Tabula Rogeriana'', miten tärkeä Sofala on kullan, raudan ja taljojen ostopaikkana ja antaa ymmärtää, että kiinalaiset ja intialaiset käyvät alueella säännöllisesti kauppaa. Sofala kuihtui 1800-luvun loppupuolella kun Beira syrjäytti sen satamapaikkana. Jokivarsien metsää oli hakattu, ja joen mukanaan tuomat sedimentit mataloittivat sataman käyttökelvottomaksi.

## Lähteet
Keye Luke

**Keye Luke** (, pinyin: Lù Xílín; 18. kesäkuuta 1904 Kanton – 12. tammikuuta 1991 Whittier, Kalifornia) oli kiinalaissyntyinen yhdysvaltalainen näyttelijä. Luke sai vuonna 1990 elokuvaurastaan tähden Hollywood Walk of Famelle osoitteeseen 7000 Hollywood Boulevard. 

Luke muutti Yhdysvaltoihin 3-vuotiaana, kasvoi Seattlessa ja opiskeli Washingtonin yliopistossa. Hän teki valmistumisensa jälkeen töitä RKO Radio Picturesin mainososastolla. Luken näyttelijän ura alkoi kun hänen palkattiin Greta Garbon tähdittämään elokuvaan *[[Kirjava huntu (vuoden 1934 elokuva)|Kirjava huntu]]* (1934) esittämään oppinutta kiinalaista, ja jatkui seuraavana vuonna ensimmäisellä  Charlie Chan -elokuvalla joita tehtiin 1930-luvulla useita. Kaikkiaan hän oli lähes 60 vuoden uransa aikana mukana yli sadassa elokuvassa. Luke esiintyi muiden muassa elokuvissa *[[Riiviöt]]* (1984) ja *[[Gremlins 2 – uusi pesue]]* (1990) herra Wingin roolissa. Hän työskenteli myös televisiossa.

## Lähteet

## Aiheesta muualla
*
Fritz Sarasin

**Fritz Sarasin** (3. joulukuuta 1859 Basel, Sveitsi – 23. maaliskuuta 1942 Basel) oli sveitsiläinen luonnontieteilijä.

Fritz Sarasin oli oppiarvoltaan tohtori. Hän teki serkkunsa Paul Sarasinin kanssa tutkimusretkiä Ceyloniin, Sulawesiin, Uuteen-Kaledoniaan ja Thaimaahan, ja he julkaisivat matkoistaan kirjoja.

Sarasin nimesi kardinaalimesikon (*Myzomela cardinalis*) alalajin *sanctaecrucis* vuonna 1913.

## Teoksia
* Paul ja Fritz Sarasin: Ergebnisse naturwissenschaftlicher Forschungen auf Ceylon. Die Weddas von Ceylon und die sie umgebenden Völkerschaften. Ein Versuch, die in der Phylogenie des Menschen ruhenden Räthsel der Lösung näher zu bringen. 2 Bde. Text- u. Tafelband (Atlas). Kreidel Wiesbaden
* Paul ja Fritz Sarasin: Reisen in Celebes. Ausgeführt in den Jahren 1893-1896 und 1902-1903. 2 Bände. Wiesbaden, Kreidel, 1905
* Neu-Caledonien und die Loyalty-Inseln. Reise-Erinnerungen eines Naturforschers. Basel, Georg, 1917
* Jean Rouxin kanssa: Nova Caledonia. Forschungen in Neu-Caledonien und auf den Loyalty-Inseln. - Recherches scientifiques en Nouvelle-Caledonie et aux Iles Loyalty. [Redigiert von Hans Schinz und A. Guillaumin]. Reihe A: Zoologie (4 Bände) und Reihe B: Botanik (1 Band). Wiesbaden (und Berlin), C.W. Kreidels Verlag 1913-26
* Reisen und Forschungen in Ceylon in den Jahren 1883 - 1886, 1890, 1902, 1907 und 1925, Mit Fototafeln und einer ( gefalteten ) Karte. Basel, Helbig und Lichtenhahn, 1939.
* Aus den Tropen. Reiserinnerungen aus Ceylon, Celebes und Neu-Caledonien. 8 Vorträge Helbing & Lichtenhahn, Basel 1931.

## Lähteet
*The Archaeological Exploration of Sri Lanka by Paul and Fritz Sarasin
Itäkylä

**Itäkylä** on Lappajärven kunnassa Lappajärven itärannalla lähellä Vimpelin rajaa sijaitseva kylä ja entinen taajama. Kylässä on noin 600 asukasta. Itäkylä muodostuu Lappajärven kunnan itäosan kylistä, siihen kuuluu Itäkylän keskustan eli Ammesmäen lisäksi Takala, Karhusaari, Kuoppala, Luomala, Purola, Vinkka ja Övermark. Kylä sijaitsee kantatie 68:n varrella.

Itäkylän palveluihin kuuluvat kyläkauppa ja kuntosali. Kylältä löytyy myös kylätalo ja nuorisoseurantalo.

## Historiaa
Ensimmäisenä kansakouluna Itäkylässä aloitti Kuoppalan koulu vuonna 1900, joka oli toiminnassa vuoteen 2005 asti.  Toisena aloitti Rantakankaan koulu vuonna 1913, jonka nykyiset tilat valmistuivat vuonna 1957, myöhemmin 90-luvulla koulun kylkeen valmistui liikuntasali ja kesällä 2009 koulun kentälle asennettiin talkoovoimin hiekkatekonurmi.  Vuosina 1939-1968 oli toiminnassa myös Mattilan kansakoulu.  Vuonna 1965 valmistui Itäkylän läpi menevä kantatie 68 joka silloin tunnettiin nimellä "maantie 710". Itäkylän keskustan läpi koukkaava Ammesmäentie sai päällysteen vuonna 1979. 

Vuosina 2004 ja 2005 kyläläiset kunnostivat ulkoilureitistön ja rakensivat laavut Ammeskalliolle ja Vanhavuorelle. 

Vuonna 2014 kylä valittiin Etelä-Pohjanmaan vuoden kyläksi. 

## Kuvagalleria

Kuva:Itäkylän kylätalo 2014.JPG|Itäkylän kylätalo
Kuva:Itäkylän Nuorisoseura 2015.JPG|Itäkylän Nuorisoseura
Kuva:Sale Itäkeskus 2015.JPG|Kyläkauppa
Kuva:Itäkylän kuntosali 20180316.jpg|Itäkylän kuntosali
Kuva:Vanhavuori laavu.JPG|Vanhavuoren laavu
Kuva:|
Kuva:|


## Lähteet

## Kirjallisuutta
*Purola, Urpo ja kirjatyöryhmä: *Itäkylä – Elämää Kraatterijärven rannalla*, Itäkylän Maa- ja kotitalousseura ry., 2021. .

## Aiheesta muualla

* Itäkylän kotisivut 
* Yle Uutiset: Kylässä riittää yhteishenkeä vaikka muille jakaa – Lappajärven Itäkylä porskuttaa (15.1.2015)
Ahosilmäruoho

**Ahosilmäruoho** (*Euphrasia rostkoviana* subsp. *fennica*) on yksivuotinen, ruohovartinen kasvi, jota esiintyy Euroopassa. Ahosilmäruoho on luokiteltu nystysilmäruohon (*Euphrasia officinalis*, aiemmin myös *Euphrasia rostkoviana*) alalajiksi. Ahosilmäruoho elää muiden silmäruohojen tapaan puoliloisena muilla kasveilla.

## Ulkonäkö ja koko
Ahosilmäruoho kasvaa 10–20 senttimetriä korkeaksi. Lähes koko kasvissa on runsaasti pitkiä, monisoluisia ja kähäriä nystykarvoja. Lehdet ovat vastakkain, varren yläosassa osin myös kierteisesti. Lehdet ovat yleensä ruodittomia, soikeahkoja ja saha- tai nyhälaitaisia. Lehtihampaat suipohkoja. Kukkien tukilehdet ovat lähes varsilehtien kaltaisia. Alempien tukilehtien molemmissa laidoissa 5–8 hammasta. Kukat ovat pienikokoisia ja sijaitsevat yksittäin tukilehtien hangassa. Kukan verhiö on neliliuskainen, teriö lyhytorvinen ja valkoinen. Teriön takasivu on 7–8&nbsp;mm. Lyhyt ylähuuli on kaksihalkoinen, pidempi alahuuli kolmiliuskainen ja sen tyvellä on keltainen täplä. Ahosilmäruoho kukkii heinä-elokuussa.

Suomessa kasvaa myös toinen nystysilmäruohon alalaji, isosilmäruoho (subsp. *rostkoviana*, syn. subsp. *pratensis*), joka muistuttaa suuresti ahosilmäruohoa. Ahosilmäruoho muistuttaa läheisesti myös huomattavasti yleisempää ketosilmäruohoa (*Euphrasia stricta*).

## Levinneisyys
Ahosilmäruoho on eurooppalainen kasvi, jonka alalajeja kasvaa Ranskasta ja Britteinsaarilta Uralille saakka sekä Italiasta ja Balkanin niemimaalta Fennoskandian keskiosiin asti. Eri alalajien levinneisyyden tarkempi arviointi on Euroopan mittakaavassa kuitenkin nykytietämyksen pohjalta erittäin vaikeaa. Suomessa ahosilmäruohoa on tavattu Varsinais-Suomesta Oulujärvelle saakka. Laji on kuitenkin kadonnut suurimmasta osasta maasta.

## Elinympäristö
Suomalaisista silmäruoholajeista ahosilmäruoho on selvimmin sidoksissa perinteiseen niitto- ja laiduntalouteen ja on suuresti kärsinyt sen loputtua. Laji lieneekin Suomessa karjatalouden mukana tullut muinaistulokas. Ahosilmäruoho kasvaa pääasiassa ahoniityillä ja laidunrinteillä. Joskus sitä tavataan myös tienvarsilla.

Ahosilmäruoho on muiden silmäruohojen tapaan puoliloinen, joka ottaa ravintonsa osittain muista kasveista imujuurien avulla. Silmäruohot loisivat monilla ruoho-, heinä- ja sarakasveilla, joskus jopa toisilla silmäruohoilla.

## Lähteet
* Laine, Unto: *Ahosilmäruoho*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 153.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Uusitalo, Anna: *Kylien kaunokit, soiden sarat. Keski-Suomen uhanalaiset kasvit*. Keski-Suomen ympäristökeskus, Jyväskylä 2007.

### Viitteet

## Aiheesta muualla
* Kasviatlas 2022: Ahosilmäruohon (''Euphrasia officinalis'' subsp. ''officinalis'') levinneisyys Suomessa.
Edgar Broughton Band

The **Edgar Broughton Band** oli brittiläinen progressiivista rockia soittava yhtye.

Yhtyeen tarina alkoi soittajien kotikaupungin Warwickin ympäristössä 1960-luvun loppupuolella. Alkuperäinen kokoonpano oli: Edgar Broughton (s. 27. lokakuuta 1947), kitara, Steve Broughton (20. toukokuuta 1950), rummut, Art Grant (14. toukokuuta 1950, basso, ja Victor Unitt, kitarat, piano. Yhtyeen nimi oli ensin The Edgar Broughton Blues Band, mutta muodin mukana yhtyeen musiikkiin alkoi tulla psykedeelisiä piirteitä, ja nimestä putosi pois "Blues". Samalla nelijäseninen yhtye muuttui trioksi, sillä Unitt lähti yhtyeestä ja liittyi myöhemmin The Pretty Things -nimiseen yhtyeeseen.

Vuonna 1968 yhtye muutti Lontooseen ja levytti ensimmäisen singlensä "Evil"/"Death of an Electric Citizen" kesäkuussa 1969 EMI-yhtiön Harvest-levymerkille. Se oli samalla ensimmäinen Harvestin julkaisema single. Samana vuonna ilmestyi yhtyeen ensimmäinen pitkäsoittolevy *Wasa Wasa*. Yhtye esiintyi ilmaiseksi muun muassa rekka-autojen lavoilla, tiukan poliisivalvonnan alla. Vuonna 1970 ilmestyi yhtyeen parhaiten myynyt LP *Sing Brother Sing*, joka nousi Englannin listalla sijalle 18. Seuraavakin LP, vuonna 1971 ilmestynyt *Edgar Broughton Band*, pääsi sijalle 28. Englannin listalla. Tämän levyn tekoon yhtye sai houkuteltua mukaan Unittin, ja levy sisälsikin enemmän blues- ja countrykappaleita.

Yhtye julkaisi 1970-luvulla vielä studioalbumit *Inside Out* (1972), *Oora* (1973), *Bandages* (1975) ja *Parlez-Vous English?* (1979). *Superchip* ilmestyi 1982. Näiden lisäksi yhtye on levyttänyt konserttitallenteita ja kokoelmalevyjä, sekä Saksan televisiolle DVD:n "Live at Rockpalast" (2006). 

## Diskografia
### Studioalbumit
* Wasa Wasa (1969)
* Sing Brother Sing (1970) 
* Edgar Broughton Band (1971) 
* In Side Out (1972)
* Oora (1973)
* Bandages (1976)
* Parlez-Vous English? (1979) 
* Superchip (1982)

### Kokoelmat
* A Bunch of 45s (1975)
* The Legendary Edgar Broughton Band (1984)
* Out Demons Out: The Best of the Edgar Broughton Band (1986)
* As Was: The Best of the Edgar Broughton Band (1988)
* Classic Album and Single Tracks 1969-73 (1992)
* The Very Best of the Edgar Broughton Band - Out Demons Out! (2001)
* Bandages & Chilly Mornings (2006)
* The Harvest Years 1969-1973 (2011)

### Livealbumit
* Live Hits Harder (1979)
* Chilly Morning Mama - Live (1998)
* Demons at the Beeb, Live (2000)
* Keep Them Freaks a Rollin': Live at Abbey Road 1969 (2004)
* Live at Rockpalast 2006 (2008)
* Live at The Monarch (2014)

### Singlet
* "Evil" / "Death of an Electric Citizen" (1969)
* "Out Demons Out" / "Momma's Reward" (1970)
* "Up Yours!" / "Officer Dan" (1970)
* "Apache Drop Out" / "Freedom" (1970)
* "Hotel Room" / "Call Me a Liar" (1971)
* "Gone Blue" / "Someone" / "Mr. Crosby" (1972)

### DVD:t
* Live at Rockpalast (2006)

## Lähteet
*Yhtyeen virallinen kotisivu